Source: http://www.legex.ro/Ordin-444-2018-159194.aspx
Timestamp: 2020-04-06 06:26:03+00:00

Document:
Ordinul 444/2018 | Legislatie gratuita
Ordin 444 2018 abrogă Ordin 1174 2015
Ordinul Nr.444 din 11.04.2018
ACT PUBLICAT ÎN MONITORUL OFICIAL NR. 389 din 07 mai 2018
Având în vedere Referatul Direcţiei transport naval nr. 4.574/190 din 31.01.2018 privind aprobarea tarifelor pentru activităţile şi operaţiunile specifice desfăşurate sau pentru activităţile efectuate în legătură cu acestea de către Autoritatea Navală Română,în conformitate cu prevederile art. 9 alin. (7) din Ordonanţa Guvernului nr. 42/1997 privind transportul maritim şi pe căile navigabile interioare, republicată, cu modificările şi completările ulterioare,în temeiul art. 5 alin. (4) din Hotărârea Guvernului nr. 21/2015 privind organizarea şi funcţionarea Ministerului Transporturilor, cu modificările şi completările ulterioare,ministrul transporturilor emite prezentul ordin. Articolul 1Se aprobă tarifele pentru activităţile şi operaţiunile specifice desfăşurate sau pentru activităţile efectuate în legătură cu acestea de către Autoritatea Navală Română, prevăzute în anexele nr. 1-4*), care fac parte integrantă din prezentul ordin.*) Anexele nr. 1-4 se publică în Monitorul Oficial al României, Partea I, nr. 389 bis, care se poate achiziţiona de la Centrul pentru relaţii cu publicul al Regiei Autonome „Monitorul Oficial", Bucureşti, şos. Panduri nr. 1. Articolul 2(1) Tarifele prevăzute la art. 1 se stabilesc în euro şi se încasează astfel:a)pentru serviciile în legătură cu navele, în lei pentru cele care arborează pavilion român şi în euro sau în dolari SUA pentru cele care arborează pavilion străin; b)pentru serviciile care nu sunt în legătură cu navele, în lei de la operatorii economici şi persoanele fizice române şi în euro sau dolari SUA de la operatorii economici şi persoanele fizice străine. (2) Tarifele prevăzute la art. 1, care se plătesc în lei, se actualizează lunar de către Autoritatea Navală Română, recalculându-se la cursul în lei al monedei euro comunicat de Banca Naţională a României pentru ultima zi lucrătoare a lunii anterioare. Articolul 3(1) Plata prestaţiilor efectuate de Autoritatea Navală Română trebuie făcută de către beneficiari astfel:a)pentru formalităţi intrare-ieşire, dirijare, supraveghere, control trafic, inspecţii control şi operare mărfuri periculoase, în maximum 15 zile de la data emiterii facturii; b)pentru prestaţiile prevăzute în anexele nr. 1-4, care nu se regăsesc la lit. a), în momentul solicitării sau la eliberarea documentului care atestă efectuarea prestaţiei, după caz. (2) După această perioadă, beneficiarii plătesc dobânzi şi penalităţi aplicate la suma datorată, pentru fiecare zi de întârziere, începând cu ziua imediat următoare termenului de scadenţă şi până la data stingerii sumei datorate inclusiv, în conformitate cu legislaţia în vigoare.(3) Pentru persoanele fizice sau juridice cu domiciliul sau sediul social în localităţile: Ceatalchioi, Pătlăgeanca, Sălceni, Plauru, Pardina, Chilia Veche, Tatanir, C.A. Rosetti, Sfiştofca, Letea, Periprava, Sulina, Sfântu Gheorghe, Crişan, Mila 23, Caraorman, Maliuc, Gorgova, Vulturu, Partizani, Ilganii de Sus, Uzlina, Băltenii de Jos, aparţinând Rezervaţiei Biosfera Delta Dunării, tarifele din anexele nr. 1-4 pentru ambarcaţiunile de agrement şi ambarcaţiunile de pescuit se aplică cu o reducere de 70%. Articolul 4În cazul în care salariaţii Autorităţii Navale Române, la solicitarea beneficiarilor, prestează servicii în afara localităţii în care îşi desfăşoară activitatea, în ţară sau în străinătate, beneficiarii suportă, pe lângă tarifele aferente prestaţiilor solicitate, şi cheltuielile de transport, asigurare medicală, diurnă şi cazare. Articolul 5În cazul în care un beneficiar solicită efectuarea unei prestaţii, iar la sosirea inspectorului Autorităţii Navale Române respectivul beneficiar renunţă la efectuarea prestaţiei solicitate, acesta este obligat atât la plata contravalorii prestaţiei, cât şi la plata cheltuielilor de transport, diurnă şi cazare, cu excepţia cazurilor de forţă majoră, când contravaloarea prestaţiei nu se plăteşte. Articolul 6În cazul în care pe parcursul inspecţiilor sunt necesare probe sau încercări suplimentare, precum şi analize de laborator, fotografii etc., cheltuielile ocazionate de efectuarea acestora sunt suportate de beneficiar. Articolul 7Autoritatea Navală Română duce la îndeplinire prevederile prezentului ordin. Articolul 8Prezentul ordin se publică în Monitorul Oficial al României, Partea I, şi intră în vigoare la data publicării. Articolul 9 La data intrării în vigoare a prezentului ordin, Ordinul ministrului transporturilor nr. 1.174/2015 privind aprobarea tarifelor pentru activităţile şi operaţiunile specifice desfăşurate sau pentru activităţile efectuate în legătură cu acestea de către Autoritatea Navală Română, publicat în Monitorul Oficial al României, Partea I, nr. 856 din 18 noiembrie 2015, se abrogă.Ministrul transporturilor,Lucian Şova
COMENTARII la Ordinul 444/2018
Momentan nu exista niciun comentariu la Ordinul 444 din 2018
Alte acte pe aceeaşi temă cu Ordin 444/2018
Ordin 1174 2015

References: Articolul 1
 Articolul 2
 Articolul 3
 Articolul 4
 Articolul 5
 Articolul 6
 Articolul 7
 Articolul 8
 Articolul 9